Sergio Reguilón

Sergio Reguilón Rodríguez (s. 16. joulukuuta 1996 Madrid, Espanja) on espanjalainen jalkapalloilija. Hän edustaa Major League Soccerissa pelaavaa Inter Miamia. Hän on pelipaikaltaan vasen laitapuolustaja.

 Seurajoukkueura 
Madridilaissyntyinen Reguilón liittyi Real Madridin junioriakatemiaan vuonna 2005.El sueño cumplido de Sergio Reguilón ABC. Viitattu 9.10.2018.  5. elokuuta 2015 Reguilón nostettiin seuran reservijoukkueeseen Real Madrid Castillaan, josta hänet lainattiin välittömästi UD Logroñésiin yhden kauden lainasopimuksella.El joven Sergio Reguilón llega al UD Logroñés Rioja2. Viitattu 9.10.2018. 

23. elokuuta 2015 Reguilón pelasi ensimmäisen ottelunsa ammattilaisena, kun Logroñés kohtasi kotikentällä SD Compostelan. 16. tammikuuta 2016 hän palasi kuitenkin takaisin Real Madridin reservijoukkueeseen vähäisen peliajan johdosta.El Castilla mueve el mercado Marca. Viitattu 9.10.2018. 

23. elokuuta 2016 Reguilón siirtyi jälleen vuoden mittaisella lainasopimuksella Logroñésiin.Sergio Reguilón, cedido por el Madrid Castilla hasta final de temporada  UD Logroñés. Viitattu 9.10.2018.  Kauden aikana hän onnistui vakiinnuttamaan paikkansa joukkueen avauskokoonpanossa; hän pelasi kauden aikana 30 sarjaottelua ja teki niissä kahdeksan (8) maalia. Kauden kohokohtiin kuului 2. lokakuuta 2016 pelattu ottelu Bilbao Athleticia vastaan, jossa hän onnistui tekemään neljä (4) maalia.Reguilón, Reguilón, Reguilón, Reguilón Rioja2. Viitattu 9.10.2018. 

Palattuaan Castillaan, Reguilón kuului kaudella 2017–2018 silloisen päävalmentaja Santiago Solarin luottopelaajiin, jonka jälkeen 11. toukokuuta 2018 hän teki seuran kanssa jatkosopimuksen.Reguilón, renovación 'de primer equipo' Marca. Viitattu 9.10.2018.  25. elokuuta 2018 hänet nostettiin pysyvästi seuran edustusjoukkueesen uuden päävalmentaja Julen Lopeteguin toimesta.Reguilón se queda en el primer equipo Mundo Deportivo. Viitattu 9.10.2018. 

Ensiesiintymisensä edustusjoukkuessa virallisessa ottelussa Reguilón teki 2. lokakuuta Mestarien liigassa venäläisseura TsSKA Moskovaa vastaan.Juventus win again as CSKA beat Madrid, Ajax hold Bayern UEFA. Viitattu 9.10.2018. 

Reguilón siirtyi englantilaisjoukkue Tottenham Hotspuriin syyskuussa 2020. Hän pelasi lainalla kaudella 2022–2023 Atlético Madridissa sekä kaudella 2023–2024 Manchester Unitedissa ja Brentfordissa. Hänen sopimuksensa Tottenhamin kanssa päättyi kesällä 2025.

Joulukuussa 2025 MLS-seura Inter Miami ilmoitti tehneensä Reguilónin kanssa 2+1-vuotisen sopimuksen.

 Maajoukkueura 
Reguilón on pelannut Espanjan jalkapallomaajoukkueessa kuusi ottelua vuosina 2020–2021. Otteluista yksi kuului MM-karsintoihin.

 Lähteet 

 Aiheesta muualla 
 Sergio Reguilónin tilastot Soccerway-sivustolla 
 Sergio Reguilónin tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1996 syntyneet
Luokka:Elävät henkilöt